SUDERINTA

 Kauno rajono savivaldybės mero

 2024 m. rugpjūčio d. potvarkiu Nr. MP-

 SUDERINTA

 Kauno r. Garliavos Adomo Mitkaus pagrindinės

 mokyklos tarybos

 2024 m. d. protokolas Nr.

KAUNO R. GARLIAVOS ADOMO MITKAUS PAGRINDINĖS MOKYKLOS

2024–2025 MOKSLO METŲ PRADINIO IR PAGRINDINIO

UGDYMO PROGRAMŲ UGDYMO PLANAS

Garliava

2024

**TURINYS**

**I SKYRIUS.** BENDROSIOS NUOSTATOS ...........................................................................3 psl.

**II SKYRIUS.** UGDYMO PROGRAMŲ VYKDYMO BENDROSIOS NUOSTATOS......... 4 psl.

**Pirmasis skirsnis** . Ugdymo proceso organizavimas ir trukmė............................................... 4 psl.

**Antrasis skirsnis.** Mokyklos ugdymo turinio planavimas ir įgyvendinimas...........................5 psl.

**Trečiasis skirsnis**. Edukacinių, socialinių ir pilietinių veiklų plėtojimas....................................6 psl.

**Ketvirtasis skirsnis** . Mokinio gerovės užtikrinimas ir sveikatos ugdymas..............................8 psl.

**Penktasis skirsnis.** Mokinių mokymosi krūvio reguliavimas .................................................9 psl.

**Šeštasis skirsnis**. Mokymosi ir švietimo pagalbos teikimas .................................................11 psl.

**Septintasis skirsnis** Mokinių pažangos ir pasiekimų vertinimas ..............................................13 psl.

**Aštuntasis skirsnis** Mokinio individualaus ugdymo plano sudarymas.................................... 15 psl.

**Devintasis skirsnis** . Laikinųjų mokymosi grupių sudarymas, klasių dalijimas.......................15 psl.

**Dešimtasis skirsnis**. Mokinių, turinčių specialiųjų ugdymosi poreikių (išskyrus atsirandančius dėl

 išskirtinių gabumų), ugdymo organizavimas........................................................................ ...16 psl.

**Vienuoliktasis skirsnis**. Mokinių mokymas namie..................................................................17 psl.

**Dvyliktasis skirsnis**. Neformaliojo vaikų švietimo organizavimas...........................................18 psl.

**Tryliktasis skirsnis.** Ugdymo organizavimas karantino, ekstremalios situacijos, ekstremalaus įvykio, ar įvykio keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.............................................................................................................................................19 psl.

**Keturioliktasis skirsnis.** Asmenų, baigusių užsienio valstybės ar tarptautinės organizacijos pradinio, pagrindinio ugdymo programos dalį, organizavimas..................................................................19 psl.

**III SKYRIUS**. UGDYMO PROGRAMŲ VYKDYMAS

**Pirmasis skirsnis**. Pradinio ugdymo programos vykdymas.......................................................20 psl.

**Antrasis skirsnis**. Pagrindinio ugdymo programos vykdymas...................................................22 psl.

IV SKYRIUS. BAIGIAMOSIOS NUOSTATOS .......................................................................26 psl.

**I SKYRIUS**

**BENDROSIOS NUOSTATOS**

 1. Garliavos Adomo Mitkaus pagrindinės mokyklos (toliau – Mokyklos) ugdymo planas reglamentuoja pradinio ir pagrindinio ugdymo programų įgyvendinimą 2024-2025 mokslo metais.

 2. Ugdymo planas parengtas vadovaujantis 2023 – 2024 ir 2024 – 2025 mokslo metų Bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570, Lietuvos higienos norma HN 21:2017(yra 2023 m. suvestinė redakcija) „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais.

 3. Mokyklos ugdymo plano tikslas – ugdymo turinį formuoti ir ugdymo procesą organizuoti taip, kad kiekvienas besimokantysis siektų asmeninės pažangos ir įgytų mokymuisi visą gyvenimą būtinų kompetencijų.

 4. Ugdymo plano uždaviniai:

 4.1. nustatyti pamokų skaičių, skirtą pradinio ir pagrindinio ugdymo programoms įgyvendinti;

 4.2. numatyti reikalavimus pradinio ir pagrindinio ugdymo turiniui įgyvendinti;

 4.3. pritaikyti ugdymo procesą ir mokymosi aplinkas mokinių mokymosi poreikiams;

 5. Mokyklos ugdymo plane vartojamos sąvokos:

 5.1. **Dalyko modulis** – apibrėžta, savarankiška ir kryptinga ugdymo programos dalis.

 5.2. **Dalyko ilgalaikis planas** – dalyko ugdymo ir turinio gairės, mokytojo parengtos atsižvelgiant į numatomus mokinių pasiekimus pagal Bendrąsias programas, tvirtinamas Lietuvos Respublikos švietimo, mokslo ir sporto ministro.

 5.3. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

 5.4. **Laikinoji grupė** – mokinių grupė diferencijuotai mokytis dalyko ar mokymosi pagalbai teikti.

 5.5. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

 5.6. **Pamoka** – pagrindinė nustatytos trukmės nepertraukiamo mokymosi organizavimo forma.

5.7. **Pasirenkamas dalykas** – mokyklos siūlomas ir mokinio laisvai pasirenkamas dalykas.

5.8. **Privalomas dalykas** – dalykas, kurį mokinys privalo mokytis pagal Ugdymo planą.

5.9. Kitos ugdymo plane vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

6. Metodinėje taryboje priimti susitarimai dėl ugdymo plano struktūros ir įgyvendinimo principų (2024-06-06 protokolinis nutarimas)

7. Mokyklos ugdymo plano projektą parengė direktoriaus 2024-04-08 įsakymu Nr.V1-49 sudaryta plano rengimo grupė.

**II SKYRIUS**

**UGDYMO PROGRAMŲ VYKDYMO BENDROSIOS NUOSTATOS**

**PIRMASIS SKIRSNIS**

**UGDYMO PROCESO ORGANIZAVIMAS IR TRUKMĖ**

 8. 2024–2025 mokslo metais ugdymo procesas prasideda rugsėjo 2 d., baigiamas atitinkamai:

|  |  |  |
| --- | --- | --- |
| **Klasė** | **Ugdymo proceso** | **Ugdymo proceso trukmė** |
| **pradžia** | **pabaiga** | **savaičių skaičius** | **mokymosi dienų skaičius\*** |
| 1-4 | 2024-09-02 | 2025-06-06 | 35 | 175 |
| 5-10 | 2024-09-02 | 2025-06-20  | 37 | 185 |
| \* Į mokinio ugdymo dienų skaičių, nustatytą mokslo metams, įskaičiuota 2024 m. rugsėjo 29 d., kurios metu mokiniai lankys muziejus. |

 9. Ugdymo procesas skirstomas pusmečiais:

 9.1. I pusmetis: 2024m. rugsėjo 2 d. – 2025m. sausio 31 d.;

 9.2. II pusmetis: 2025 m. vasario 3 d. – 2025 m. birželio 6 d. 1– 4 klasių mokiniams;

 9.3. II pusmetis: 2025 m. vasario 3 d. – 2025 m. birželio 20 d. 5–10 klasių mokiniams.

 10. Mokiniai mokomi grupine mokymosi forma kasdieniu mokymo proceso organizavimo būdu.

 11. Ugdymo procesas mokykloje organizuojamas pamokų forma (pamokos trukmė 1 klasėse - 35 min., 2-10 klasėse – 45 min.). Pamokos organizuojamos penkias dienas per savaitę.

 12. Pamokų laikas:

1 pamoka 8.00 – 8.45

2 pamoka 8.55 – 9.40

3pamoka 9.55 – 10.40

4 pamoka 11.00 – 11.45

5 pamoka 12.05 – 12.50

6 pamoka 13.00 – 13.45

7 pamoka 13.55 – 14.40

8 pamoka 14.50 – 15.35

 13. Mokinių atostogos 2024–2025 m. m. ugdymo procese skiriamos :

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens atostogos | 2024 m. spalio 28 d.  | 2024 m. spalio 31 d. |
| Žiemos (Kalėdų) atostogos | 2024 m. gruodžio 23 d.  | 2025 m. sausio 3 d. |
| Žiemos atostogos | 2025 m. vasario 17 d.  | 2025 m. vasario 21 d. |
| Pavasario (Velykų) atostogos | 2025 m. balandžio 22 d.  | 2025 m. balandžio 25 d. |

**ANTRASIS SKIRSNIS**

**UGDYMO TURINIO PLANAVIMAS IR ĮGYVENDINIMAS**

 14. Mokyklos ugdymo turinys formuojamas ir įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 (toliau – 2015 m. Ugdymo programų aprašas), Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 (toliau – 2023 m. Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 (toliau – 2022 m. Pagrindinio ir vidurinio ugdymo bendrosios programos), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 (toliau – Mokymosi formų ir mokymo organizavimo tvarkos aprašas), kitais bendrąjį ugdymą reglamentuojančiais teisės aktais, atsižvelgiant į mokyklos veiklos įsivertinimą, bendruomenės poreikius, priimtus susitarimus bei turimus išteklius.

 15. 2024–2025 mokslo metais1 – 10 klasėseįgyvendinamos 2022 m. patvirtintos atnaujintos Pradinio ir pagrindinio ugdymo bendrosiosprogramos.

 16. Dalyko mokymo turinys planuojamas vieneriems mokslo metams pagal dalyko programai skiriamą valandų (pamokų) skaičių per savaitę (priedai Nr. 1, 2)

 17. Mokykla, formuodama ugdymo turinį ir rengdama ugdymo planą, remiasi mokyklos veiklos prioritetais ir įsivertinimo duomenimis, NMPP, pagrindinio ugdymo pasiekimų rezultatais, mokinių pasiekimų ir pažangos vertinimo ugdymo procese informacija.

18**.** Mokytojai, įvertinę dalyko turinio įgyvendinimo ypatumus konkrečioje klasėje, mokymosi turinį koreguoja tam panaudodami 30 proc. metinių pamokų.

 19. Pagrindinės ugdymo turinio planavimo formos: dalyko ilgalaikiai planai, dalykų modulio bei neformaliojo švietimo programos.

 20. Integruojamųjų programų įgyvendinimą mokytojai planuoja ir įrašo dalykų ilgalaikiuose planuose, po pamokos atitinkamas įrašas padaromas ir klasės dienyne.

 21. Klasių vadovų veikla planuojama metams bei fiksuojama klasės vadovo veiklos apskaitos formoje TAMO dienyne.

 22. Nutarimus dėl ugdymo turinio formavimo ir įgyvendinimo priima Metodinė taryba. Ugdymo turinio įgyvendinimas aptariamas einamųjų mokslo metų pabaigoje ir, remiantis Metodinės tarybos nutarimais, ugdymo turinys koreguojamas. Esant ugdymo organizavimo pokyčiams, mokyklos ugdymo planas gali būti keičiamas ir prasidėjus mokslo metams.

 23. Garliavos Adomo Mitkaus pagrindinės mokyklos ugdymo planas iki mokslo metų pradžios yra suderinamas su Mokyklos taryba ir Kauno r. savivaldybės administracijos direktoriumi bei tvirtinamas mokyklos direktoriaus.

**TREČIASIS SKIRSNIS**

**EDUKACINIŲ, SOCIALINIŲ IR PILIETINIŲ VEIKLŲ PLĖTOJIMAS**

24. Mokykloje formuojamojo ugdymo turinio dalį sudaro mokykloje ir ne mokyklos aplinkose vykdoma kultūrinė, meninė, sportinė, pažintinė, praktinė ir kūrybinė veikla (toliau – edukacinė veikla), kuri siejama su mokyklos tikslais, mokomojo dalyko ugdymo turiniu ir mokinių mokymosi poreikiais.

25. Veiklos kitose edukacinėse aplinkose planuojamos ir numatomos dalyko ilgalaikiuose planuose ir vykdomos iš anksto suderinus su mokyklos direktoriumi ir (ar) skyriaus vedėju ugdymui.

26. Edukacinės veiklos dienos įskaičiuojamos į ugdymo dienų skaičių. Dalykų mokytojai ir klasių vadovai edukacines veiklas fiksuoja elektroniniame dienyne.

27. Mokykloje edukacinei veiklai per mokslo metus skiriama iki 10 mokymosi dienų. Ši veikla organizuojama ne pamokų forma ir (ar) ne mokyklos aplinkose (projektinė veikla, dalyko edukacinės išvykos ir kt.) 2024 – 2025 m. m. numatoma vykdyti šias edukacines veiklas bei organizuoti renginius (Metodinės tarybos 2024-06-06 protokolinis nutarimas).

|  |  |  |  |
| --- | --- | --- | --- |
| Edukacinė veikla/renginys | Laikotarpis | Vykdytojai | Klasė / pamokų skaičius |
| 1 kl. | 2 kl.  | 3 kl.  | 4 kl.  | 5 kl.  | 6 kl.  | 7 kl.  | 8 kl.  | 9 kl.  | 10 kl. |
| Mokslo ir žinių diena | Rugsėjo mėn. | Klasių vadovai | 4 | 4 | 4 | 4 | 4 | 4 | 4 | 4 | 4 | 4 |
| STEAM renginiai | Spalio – birželio mėn. | Dalyko mokytojai | 6 | 6 | 6 | 6 | 6 | 6 | 6 | 6 | 6 | 6 |
| Karjeros ugdymo diena | Lapkričio - birželio | Karjeros specialistas, klasių vadovai | 5 | 5 | 5 | 5 | 6 | 6 | 6 | 6 | 7 | 7 |
| Pažintinė – edukacinė išvyka | Rugsėjis - birželis | Klasių vadovai, dalyko mokytojai | 20 | 20 | 20 | 20 | 20 | 20 | 20 | 20 | 24 | 24 |
| Kita edukacinė veikla/renginys (susieta su dalyko turiniu) | Rugsėjis - birželis | Klasių vadovai, dalyko mokytojai | 15 | 20 | 20 | 20 | 20 | 20 | 20 | 20 | 24 | 24 |
| Socialinės veiklos refleksijos diena | Birželis | Klasių vadovai | *-* | *-* | *-* | *-* | 4 | 4 | 4 | 4 | 5 | 5 |
| Pamokų skaičius per mokslo metus | 50 | 55 | 55 | 55 | 60 | 60 | 60 | 60 | 70 | 70 |

28. Mokytojai, siekdami nuosekliai ugdyti mokinių kompetencijas ir sieti formalųjį bei neformalųjį švietimą, organizuoja ugdomąsias veiklas kitose edukacinėse aplinkose:

29. gamtamokslinio ugdymo mokytojai, siekdami gerinti mokinių eksperimentinius ir praktinius gebėjimus, laboratorinius darbus, eksperimentus atlieka ne tik gamtos mokslų kabinetuose, laboratorijose, mokyklos šiltnamyje, bet ir Kauno VDU botanikos sode, atvirosios prieigos STEAM centruose.

30. visuomeninio ugdymo mokytojai veda pamokas muziejuose, įstaigose, valstybinėse institucijose ar miestų erdvėse.

31. kalbinio ugdymo mokytojai organizuoja edukacinius užsiėmimus bibliotekose, muziejuose rašytojų tėviškėse, Lietuvos regionuose ir kt.;

32. 2024–2025 mokslo metais 9 klasėje įgyvendinama integruoto turinio pilietiškumo ir gynybos įgūdžių formavimo veikla (toliau – integruota ugdymo veikla), kuri vykdoma kartu su Lietuvos šaulių sąjunga:

 32.1. integruotai ugdymo veiklai įgyvendinti skiriamos trys ugdymo dienos paeiliui per mokslo metus. Per dieną organizuojamų veiklų trukmė atitinka tos dienos pamokų trukmę;

 32.2. mokiniai iš anksto supažindinami su planuojamos organizuoti integruotos ugdymo veiklos tikslais ir turiniu, siejant veiklas su dalykų bendrųjų programų turiniu. Apie mokinių dalyvavimą integruotose ugdymo veiklose informuojami mokinių tėvai (globėjai, rūpintojai);

33. Socialinė-pilietinė veikla 2024–2025 m. m. yra privaloma ugdymo proceso dalis 5 – 10 klasių mokiniams. Jai skiriama 20 pamokų (valandų). Veikla organizuojama vadovaujantis Socialinės-pilietinės veiklos organizavimo tvarkos aprašu, patvirtintu mokyklos direktoriaus 2023 m. spalio 31 d. įsakymu Nr. V1-9177. Socialinė-pilietinė veikla neįskaitoma į mokinio mokymosi krūvį.

34. Socialinė-pilietinė veikla siejama su pilietiškumo ugdymu, mokyklos bendruomenės tradicijomis, prevencine ar savanorystės veikla, vykdomais projektais, kultūrinėmis ir socializacijos programomis. Ši veikla vykdoma laisvu laiku po pamokų, ugdymo proceso, skirto pažintinei ir kultūrinei veiklai, metu.

**KETVIRTASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS**

35. Mokykla, įgyvendindama ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma)

36. Mokykloje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia Vaiko gerovės komisija (toliau VGK), patvirtinta direktoriaus įsakymu 2023-08-25 Nr.V1-135, kuri vadovaujasi Mokyklos vaiko gerovės komisijos darbo organizavimo tvarkos aprašu, patvirtintu direktoriaus įsakymu 2017-08-30 Nr. V1-112.

37. Mokyklos VGK planuoja ir organizuoja kryptingas sveikos gyvensenos stiprinimo ir prevencines veiklas:

37.1. iki einamųjų metų sausio 30 dienos tvirtinamas Vaiko gerovės komisijos planas, pagal kurį organizuojami sveikos gyvensenos, sveikatos saugojimo ir stiprinimo renginiai;

37.2. informacijos apie sveikos gyvensenos, sveikatos saugojimo ir stiprinimo sklaidą mokykloje vykdo visuomenės sveikatos priežiūros specialistas, psichologas, Vaiko gerovės komisija, klasės vadovai;

37.3. psichologas organizuoja praktinius socialinių įgūdžių užsiėmimus 1-4 klasių mokiniams;

38. Pagalbos skyriaus specialistai organizuoja įvairias veiklas mokiniams minėtinomis dienomis (priedas Nr. 3).

39. Kiekvienam mokiniui sudaromos sąlygos dalyvauti prevencinėje programoje, ugdančioje socialines ir emocines kompetencijas bei apimančioje patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. 1-4 klasėse vykdoma Lions Quest programa „Laikas kartu“, 5-8 klasėse vykdoma Lions Quest programa „Paauglystės kryžkelės“, 9-10 kl. vykdoma Lions Quest programa „Raktai į sėkmę“. Programa įgyvendinama neformaliojo ar formaliojo švietimo metu 1 pamoką per savaitę.

 40. Mokykloje numatytos dvi 20 minučių trukmės pertraukos po 3 ir po 4 pamokų. Jų metu mokiniams sudaroma galimybė papietauti, užsiimti fiziškai aktyvia veikla sporto salėje, stadione, žaisti stalo tenisą, naudotis sportiniais įrenginiais mokyklos kieme.

 41. Kiekvienais mokslo metais Vaiko gerovės komisija klasėse vykdo mikroklimato ir patyčių tyrimą. Tyrimo rezultatai aptariami administracijos posėdyje, Mokytojų taryboje ir individualiai su klasių vadovais.

**PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

42. Ugdymo skyrių vedėjai organizuoja mokytojų, dirbančių vienoje klasėje ar klasių grupėje, bendradarbiavimą sprendžiant mokinių mokymosi poreikių ir mokymosi krūvio optimizavimo klausimus.

43. Atsiskaitomųjų darbų skyrimo, derinimo, fiksavimo, vertinimo ir rezultatų aptarimo tvarką reglamentuoja mokyklos „Mokinių pasiekimų ir pažangos vertinimo tvarkos aprašas“, patvirtintas mokyklos direktoriaus 2022-12-22 įsakymu Nr. V1-164.

44. Mokytojai planuojamus kontrolinius darbus ne vėliau kaip prieš savaitę pažymi elektroniniame dienyne.

45. Mokiniams per dieną skiriamas ne daugiau kaip vienas kontrolinis darbas.

46. Kontroliniai darbai nerekomenduojami pirmą dieną po atostogų ar šventinių dienų.

47. Kontroliniai darbai nerašomi paskutinę to dalyko pusmečio pamoką.

48. Pirmą mėnesį naujai atvykusiems mokiniams kontroliniai darbai neskiriami.

49. Mokytojai skiria atlikti namuose tokias užduotis, kurios atitinka mokinio poreikius, galias, ugdymo turinį ir užduočių sąsajas su mokomąja medžiaga.

50. Mokiniai po pamokų mokyklos bibliotekos skaitykloje gali atlikti užduotis, kurios skirtos atlikti namuose.

51. Mokinių mokymosi krūvio paskirstymas per savaitę:

 51.1. mokiniui, kuris mokosi pagal pradinio ugdymo programą 1 klasėje, maksimalus pamokų skaičius per dieną yra 5 pamokos.

 51.2. mokiniui, kuris mokosi pagal pradinio ugdymo programą 2-4 klasėje, maksimalus pamokų skaičius per dieną yra 6 pamokos.

 51.3. mokiniui, kuris mokosi pagal pagrindinio ugdymo programą, maksimalus pamokų skaičius per dieną - 7 pamokos.

52. Pamokų tvarkaraščius stengiamasi sudaryti taip, kad mokiniui mokymosi krūvis per savaitę būtų paskirstytas proporcingai. Pagal galimybes penktadienį organizuojama mažiau pamokų nei kitomis savaitės dienomis. Pagal poreikį ir galimybes klasių pamokų tvarkaraščiai per mokslo metus gali būti pertvarkomi atsižvelgiant į ugdymo procesui keliamus uždavinius ir (ar) vykdomas kitas edukacines veiklas.

53. Rekomenduojama, kad užduotys, skirtos atlikti namuose:

 53.1. atitiktų mokinio gebėjimus ar padėtų mokiniui siekti numatytų mokymosi tikslų. Pagal poreikį užduotys individualizuojamos (individualiai mokiniui) ir (ar) diferencijuojamos (mokinių grupei / klasei);

 53.2. būtų naudingos grįžtamajai informacijai apie mokinio mokymąsi;

 53.3. būtų skiriamos tikslingai (pvz., literatūros kūriniams skaityti, darbo su informacijos šaltiniais gebėjimams ugdyti, temai įtvirtinti ar pakartoti ir kt.);

 53.4. nebūtų užduodamos atostogoms (išskyrus privalomos literatūros skaitymą ir kūrybinius darbus).

54. Užduotys, skirtos atlikti namuose gali būti trumpalaikės, kurias privaloma atlikti iki kitos mokomojo dalyko pamokos, arba ilgalaikės – privalomos atlikti iki sutartos datos.

55. Mokytojai, skirdami užduotis atlikti namuose, jas aptaria su mokiniais, paaiškina jų skyrimo tikslingumą, užduočių sudėtingumą, apimtį.

56. užduočių, skirtų atlikti namuose stebėseną vykdo ugdymo skyrių vedėjai.?

57. Mokinys direktoriaus įsakymu atleidžiamas nuo dailės, muzikos, šokio ir fizinio ugdymo pamokų, o išimties atvejais – ir kitų privalomojo dalykosavaitinių pamokų (ar jų dalies) lankymo, jeigu:

 57.1. mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (yra jas baigęs) ar kitas neformaliojo vaikų švietimo programas. Sprendimas priimamas dalyko, nuo kurio pamokų mokinys atleidžiamas, mokytojui susipažinus su neformaliojo vaikų švietimo programomis. Šios programos turi derėti su bendrųjų programų turiniu;

 57.2. mokinys yra dalyko nacionalinių ar tarptautinių olimpiadų, konkursų per einamuosius mokslo metus nugalėtojas;

58. Iki rugsėjo 15 d. mokiniai pateikia pažymas apie atitinkamos mokyklos baigimą ar lankymą ir tėvų prašymą atleisti nuo privalomų dalyko pamokų.

 59. Dalyko mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį iš dalies ar visiškai, mokytojas siūlo mokyklos direktoriui atleisti mokinį nuo dalyko dalies ar visų pamokų lankymo numatant mokinio atsiskaitymus ir pasiekimų vertinimo būdus.

60. Mokiniui, kuris atstovauja Mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių.

**ŠEŠTAS SKIRSNIS**

**MOKYMOSI IR ŠVIETIMO PAGALBOS TEIKIMAS**

 61. Mokykla sudaro sąlygas kiekvienam mokiniui mokytis pagal jo gebėjimus ir pasiekti kuo aukštesnius pasiekimus. Mokymosi procesas mokykloje nuolat stebimas ir laiku nustatomi mokiniui kylantys mokymosi sunkumai ir poreikiai.

 62. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) padėti mokiniui ugdytis, sudaryti sąlygas mokytis ir užtikrinti jo gerovę.

63. Pradėdama įgyvendinti bendrosiose programose numatytą ugdymo turinį, mokykla supažindina mokinius ir jų tėvus (globėjus, rūpintojus) su dalykų turiniu, informuoja apie mokinių pasiekimų vertinimo nuostatas.

64. Mokinių lankomumo stebėsena, apskaita ir prevencinės poveikio priemonės pamokų lankymui užtikrinti reglamentuotos „Mokinių pamokų lankomumo, apskaitos, kontrolės ir nelankymo prevencijos tvarkoje“, patvirtintoje mokyklos direktoriaus 2022-02-22 įsakymu Nr. V1-21.

65. Mokinių pasiekimai aptariami klasės vadovo ir klasei dėstančių mokytojų pasitarimuose, kuriuose numatomos priemonės mokymosi sunkumams įveikti ar kitiems individualiems poreikiams tenkinti.

66. Vaiko gerovės komisijos posėdyje analizuojamas teikiamos švietimo pagalbos mokiniui veiksmingumas, mokyklos psichologas konsultuoja mokytojus dėl pagalbos teikimo konkrečiam mokiniui ypatumų, aptariamas ilgalaikės pagalbos teikimas.

 67. Mokykloje, vadovaujantis 2022-12-22 mokyklos direktoriaus įsakymu Nr.V1-164 patvirtintu „Kauno r. Garliavos Adomo Mitkaus pagrindinės mokyklos mokinių pažangos ir pasiekimų vertinimo tvarkos aprašu“ užtikrinamas ne tik vienkartinės, bet ir sisteminės pagalbos teikimas, kuris apima pasiekimų žemėjimo prevenciją ir intervenciją sprendžiant iškilusias problemas:

 67.1. mokymosi pagalbą mokiniui (mokinių grupei) pirmiausia suteikia dalyko mokytojas pamokose individualizuodamas ir diferencijuodamas mokymo(si) užduotis, metodus bei tikslingai taikydamas pamokose grįžtamąjį ryšį. Mokymosi pagalbą mokykloje gali teikti ir kitas to paties dalyko mokytojas;

 67.2. mokykla, įvertinusi 2023–2024 m. m. 4, 8 klasių mokinių NMPP rezultatus, 10 klasių PUPP rezultatus, specialiuosius mokinių ugdymosi poreikius, siekdama, kad mokinių mokymosi procese neliktų mokymosi spragų, 2024-2025 mokslo metais 1–10 klasėse skiria valandas mokinių ugdymosi poreikiams tenkinti:

|  |  |  |
| --- | --- | --- |
| Ugdymosi poreikiai | Klasės | Valandos |
| Informatikos programos integravimui | 1–4 kl. | 6 |
| Konsultacijoms žemesnių gebėjimų mokiniams | 1-4 kl.  | 3 |
| Konsultacijoms didelį mokymosi potencialą turintiems mokiniams |  4 kl. | 2 |
| Konsultacijoms iš užsienio atvykusiems mokiniams į pradinio ugdymo programą intensyviai mokytis lietuvių kalbos | 1-4 kl.  | 1 |
| Konsultacijoms iš užsienio atvykusiems mokiniams į pagrindinio ugdymo programą intensyviai mokytis lietuvių kalbos | 5 – 9 kl. | 1 |
| Socialinio emocinio ugdymo programoms | 5-10 kl.  | 9 |
| Tiksliniam fiziniam ugdymui sporto klasėse | 5d, 6d, 7d, 8d kl. | 12 |
| Anglų kalbai aukštus pasiekimus turintiems mokiniams | 5–8 kl. | 17 |
| Gamtos mokslų eksperimentams | 5–6 kl. | 4 |
| Fizikos mokslų eksperimentams | 7 kl.  | 2 |
| Konsultacijoms lietuvių kalbos žemesnių gebėjimų mokiniams | 5–8 kl. | 4 |
| Konsultacijoms matematikos žemesnių gebėjimų mokiniams | 5–9 kl. | 6 |
| Konsultacijoms pasirengti matematikos PUPP | 10 kl. | 1 |
| Konsultacijoms pasirengti lietuvių kalbos ir literatūros PUPP | 10 kl. | 1 |
| Konsultacijoms (lietuvių kalbos ir literatūros) NMPP nepasiekusiems patenkinamo lygio | 9 kl. | 1 |
| Konsultacijoms (matematikos) NMPP nepasiekusiems patenkinamo lygio | 9 kl. | 2 |
| Projektinė veikla | 9-10 kl.  | 3 |

 67.3. mokymosi pagalba skiriama individualiai arba sudarant mokinių, kuriems reikia panašaus pobūdžio pagalbos, grupes;

67.4. konsultacijų trukmę numato mokytojas pagal mokymosi pagalbos poreikį;

 67.5. mokymosi pagalba mokiniams suteikiama:

 67.5.1. kai jų pasiekimų lygis žemesnis (vieno ar kelių dalykų) nei slenkstinis numatytas ugdymo bendrosiose programose ir mokiniai nedaro pažangos;

 67.5.2. kai mokiniai dėl ligos ar kitų priežasčių praleido dalį pamokų;

 67.5.3. mokiniams siekiantiems aukštesnių pasiekimų, ruošiantis olimpiadoms, konkursams ir kitais pastebėtais mokymosi pagalbos poreikio atvejais.

 68. Teiktos ilgalaikės ir trumpalaikės konsultacijos fiksuojamos elektroniniame dienyne.

 69. Švietimo pagalba, ją teikiantys specialistai ir intensyvumas mokiniui numatomi mokinio individualiame pagalbos plane.

70. Švietimo pagalba mokiniui teikiama laikinai ar nuolat ugdymo proceso metu siekiant įtraukties į ugdymo procesą ir teikiant pagalbą pamokoje,

71. Švietimo pagalbos teikimo formos parenkamos mokiniui individualiai: specialiosios pamokos, pratybos, konsultacijos, pagalba ugdymosi veiklose, savirūpos procese ir kt.

72. Specialioji pamoka yra skirta mokymosi sunkumams, kylantiems dėl įgimtų ar įgytų sutrikimų, įveikti;

73. Specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios vykdomos individualiai ar grupėmis (2–8 mokiniai).

74. Už mokymosi pasiekimų stebėseną ir mokymosi pagalbos organizavimą atsakingi ugdymo skyrių vedėjai.

**SEPTINTAS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

 75. Vertinant mokinių pasiekimus ir daromą pažangą ugdymo procese vadovaujamasi Ugdymo programų apraše, Nuosekliojo mokymosi tvarkos apraše numatytais mokinių pasiekimų ir pažangos vertinimo principais, dalyko bendrosiose ugdymo programose apibrėžtais pasiekimais ir pasiekimų lygių požymiais, 2022-12-22 mokyklos direktoriaus įsakymu Nr.V1-164 patvirtintu „Kauno r. Garliavos Adomo Mitkaus pagrindinės mokyklos mokinių pažangos ir pasiekimų vertinimo tvarkos aprašu“.

76. Planuodami ugdymo turinį mokytojai planuoja ir mokinių pasiekimų vertinimą, jį sieja su mokymo(si) tikslais atsižvelgdami į mokinių turimą patirtį ir kompetencijas. Mokinių pasiekimų ir pažangos vertinimo informacija, gaunama ugdymo procese, panaudojama nustatant mokinių mokymosi poreikius, pritaikant ugdymo turinį individualiai mokiniui, mokinių grupei ar klasei, aptariant mokymosi pasiekimus ir pažangą su mokiniais ir jų tėvais (globėjais, rūpintojais).

77. Mokytojas mokslo metų pradžioje mokinius supažindina su mokomojo dalyko vertinimo tvarka (vertinimo būdais, formomis, kriterijais ir kt.).

78. Pradinio ugdymo programoje didesnis dėmesys skiriamas formuojamajam vertinimui, kurio paskirtis – padėti mokiniui mokytis, teikti ir gauti grįžtamąjį ryšį, stebėti daromą pažangą, suteikti pagalbą laiku siekiant pagerinti mokinio pasiekimus. 1-4 klasių mokinių pusmečių ir metiniai pasiekimai vertinami: dorinis ugdymas- „p.p.“, „n.p.“, visi kiti mokomieji dalykai - pasiekimų lygiais.

79. Pirmą mėnesį 5 klasės mokiniai ir mokiniai, atvykę iš užsienio valstybės, iš kitų mokyklų, bei pradedantys mokytis pagal pagrindinio ugdymo programos antrą dalį, pažymiais nevertinami.

80. Specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą padaryta arba nepadaryta pažanga fiksuojama atitinkamoje Dienyno skiltyje įrašant „p.p“ arba „n.p“.

Mokinių, besimokančių pagal pagrindinio ugdymo individualizuotą programą, mokymosi pasiekimai vertinami pažymiais, išskyrus fizinio ugdymo, gyvenimo įgūdžių ir dorinio ugdymo dalykus.

81. Asmenų, baigusių užsienio valstybės pradinio ar pagrindinio ugdymo programos dalį ar pradinio ugdymo programą, tėvų (globėjų, rūpintojų) pageidavimu, I-ąjį pusmetį pasirinktų mokymosi dalykų pasiekimai gali būti vertinami įrašais „įsk.“, „p.p“. Pagal poreikį, suderinus su tėvais (globėjais, rūpintojais) šis laikotarpis gali būti pratęsiamas, bet ne ilgiau nei dvejus mokslo metus.

82. Mokytojai nuolat stebi mokinio daromą pažangą ir mokymosi pasiekimus. Iškilus ugdymo problemoms dalyko mokytojas informuoja klasės vadovą, kuris esant būtinybei inicijuoja individualius pokalbius su mokiniu, dalykų mokytojais, mokyklos administracija bei tėvais (globėjais, rūpintojais).

83. Apie mokymosi sėkmingumą mokinių tėvai (globėjai, rūpintojai) informuojami per elektroninį dienyną ir tėvų susirinkimuose vadovaujantis Lietuvos Respublikos asmens duomenų teisinės apsaugos įstatymo reikalavimais.

84. Du kartus per mokslo metus (lapkričio ir balandžio mėn.) tėvams organizuojami susitikimai su visų dalykų mokytojais. Jų metu tėvai gali individualiai aptarti su dalykų mokytojais savo vaiko mokymą(si), pasiekimus bei daromą pažangą.

85. Pusmečio pabaigoje mokinio ugdymo pasiekimus/rezultatus apibendrina ir fiksuoja dalyko mokytojas. 5-10 klasės mokinių dorinio ugdymo, fizinio ugdymo ir gyvenimo įgūdžių pasiekimai vertinami įskaitomis, visų kitų mokomųjų dalykų pasiekimai – pažymiais.

**AŠTUNTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

 86. Individualus ugdymo planas 1–10 klasėse sudaromas mokiniui, kuris:

 86.1. yra atvykęs arba grįžęs iš užsienio;

 86.2. mokomas namie pagal gydytojų konsultacinės komisijos rekomendacijas;

 86.3. turi specialiųjų ugdymosi poreikių (sudėtinė dalis yra pagalbos planas). Jo formą nustato VGK, suplanuoja įgyvendinimo, stebėsenos ir aptarimo formas bei etapus;

 87. Individualaus plano, individualaus pagalbos vaikui plano rengimas ir įgyvendinimas vykdomas bendradarbiaujant mokiniams, mokytojams, mokinių tėvams, švietimo pagalbos specialistams.

 88. Už klasės mokinių individualius planus atsakingi klasių vadovai. Šios veiklos stebėseną vykdo ugdymo skyriaus vedėjai.

**DEVINTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

89. Laikinoji mokymosi grupė formuojama, jei ją sudaro ne mažiau kaip 8 mokiniai. Išimties tvarka, norint išlaikyti dalyko programos tęstinumą grupėje gali būti ir mažiau mokinių (Metodinės tarybos 2024-06-06 protokolinis nutarimas). Klasių dalinimas į grupes 2024-2025 m. m. (Priedas Nr. 4)

90. Mokinių skaičius laikinojoje grupėje negali būti didesnis, nei nustatytas didžiausias mokinių skaičius klasėje.

91. Nesant galimybių sudaryti laikinosios grupės, mokiniams sudaromos galimybės mokytis savarankiškai. Mokiniams, kurie mokosi savarankišku ugdymo proceso būdu, teikiamos konsultacijos. Konsultacijos gali būti pavienės ar grupinės, susidarius didesniam mokinių skaičiui.

 92. Mokyklos ugdymo turiniui įgyvendinti klasė į grupes dalijama arba sudaromos laikinosios grupės:

92.1. doriniam ugdymui, jeigu tos pačios klasės mokiniai yra pasirinkę tikybą ir etiką;

92.2. užsienio kalboms (2-4 klasėse, jei klasėje mokosi ne mažiau kaip 20 mokinių, 5-10 klasėse, jei klasėje mokosi ne mažiau kaip 21 mokinys);

92.3. informatikos ir technologijų dalykams mokyti 5 – 10 klasėse. Mokinių dalijimas į grupes priklauso nuo darbo vietų kabinetuose skaičiaus, kurį nustato Higienos norma, ir įrangos;

93. Klasė į grupes gali būti dalijama, sudaromos laikinosios grupės ir kitiems dalykams mokyti, panaudojant mokinio ugdymo poreikiams tenkinti skirtas valandas, jeigu mokyklai pakanka mokymo lėšų.

**DEŠIMTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

 94. Mokykloje veikia 2023-08-25 direktoriaus įsakymu Nr.V1–135 patvirtinta Vaiko gerovės komisija.

 95. Mokykloje teikia pagalbą 3 logopedai (2,25 et.), 2 specialieji pedagogai (2 et.), 8 mokytojo padėjėjai (5,75 et.).

 96. Specialioji pedagoginė pagalba (specialiosios pratybos) mokiniams, turintiems specialiųjų ugdymosi poreikių (toliau SUP), kuriems specialiojo pedagogo pagalbą rekomendavo pedagoginė psichologinė tarnyba, teikiama lietuvių kalbos ir matematikos pamokose. Specialieji pedagogai sudaro užsiėmimų tvarkaraštį atsižvelgdami į specialiųjų ugdymosi poreikių mokinių pamokų tvarkaraštį:

 96.1. mokiniams, turintiems kalbėjimo ir kalbos sutrikimą, grupinėms pratyboms 1–4 klasėse skiriama ne mažiau kaip 1valanda kiekvienam mokiniui per savaitę;

 96.2. logopedo pratybos vykdomos ne pamokų ir pamokų metu. Logopedo pratybas lanko ugdytiniai ir mokiniai pagal mokyklos logopedų sudarytus ir su Kauno rajono PPT bei Kauno rajono savivaldybės administracijos Kultūros, švietimo ir sporto skyriumi suderintus sąrašus. Užsiėmimai mokiniams vyksta pagal direktoriaus patvirtintą tvarkaraštį.

 97. SUP mokiniams dalykų mokytojai, konsultuojami specialiųjų pedagogų, rengia pritaikytas ar individualizuotas Bendrąsias programas, atsižvelgiant į mokinių ugdymosi poreikius, pedagoginės psichologinės tarnybos specialistų bei mokyklos Vaiko gerovės komisijos rekomendacijas.

 98. Klasės auklėtojai, konsultuojami pagalbos specialistų, rengia individualius ugdymo planus, SUP mokiniams, koordinuoja jų įgyvendinimą, kartu su mokiniu, jo tėvais, pagalbos specialistais numato ugdymo bei pagalbos tikslus.

 99. Elektroniniame dienyne dalykų mokytojai pažymi apie individualizuotas ir pritaikytas programas SUP mokiniams.

 100. Socialinė pagalba teikiama SUP mokiniams, kuriems rekomendavo pedagoginė psichologinė tarnyba, pagal direktoriaus patvirtintą sąrašą, o kitiems mokiniams pagal poreikį apie tai fiksuojant socialinio pedagogo dienyne.

 101. Psichologinė pagalba teikiama SUP mokiniams, pagal Pedagoginės psichologinės tarnybos rekomendaciją, kurių sąrašą tvirtina mokyklos direktorius. Kitiems mokiniams psichologinė pagalba teikiama pagal poreikį.

**VIENUOLIKTASIS SKIRSNIS**

 **MOKINIŲ MOKYMAS NAMIE**

 102. Mokinių mokymasis namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405, ir Mokymosi formų ir mokymo organizavimo tvarkos aprašu.

 103. Mokiniui, kuris mokosi namie:

103.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

103.1.1. 1– 3 klasėse skiriama 315 pamokų per mokslo metus (9 pamokos per savaitę);

103.1.2. 4 klasėje skiriama 385 pamokos per mokslo metus (11 pamokų per savaitę);

103.2. pagal pagrindinio ugdymo programą, mokantis savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

103.2.1. 5 – 6 klasėse skiriamos 444 pamokos per mokslo metus (12 pamokų per savaitę);

103.2.2. 7 – 8 klasėse skiriamos 481 pamoka per mokslo metus (13 pamokų per savaitę);

103.2.3. 9 – 10 klasėse skiriamos 555 pamokos per mokslo metus (15 pamokų per savaitę);

 104. Suderinus su mokinio tėvais (globėjais, rūpintojais) mokyklos direktoriaus įsakymu mokinys, kuris mokosi pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo,;

 105. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

 106. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių

 107. Mokinio pasiekimai fiksuojami elektroniniame dienyne.

**DVYLIKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

 108. Neformalusis vaikų švietimas yra neprivalomas ir laisvai pasirenkamas.

 109. Neformaliojo vaikų švietimo veikla yra skirta meninę, sportinę, aplinkotyrinę, IT ar kitą veiklą pasirinkusių mokinių komunikavimo, socialinėms - emocinėms, pažintinėms, skaitmeninėms, kūrybiškumo kompetencijoms ugdyti.

 110. Neformaliojo švietimo valandos skiriamos klasių vadovams apklausus mokinius (gegužės-birželio mėn.), išanalizavus pageidavimus ir prašymus. Taip pat atsižvelgiant į neformaliojo švietimo poreikius, ugdymo organizavimo mokykloje tradicijas, pateiktas programas.

 111. Valandos kiekvienai programai įgyvendinti skiriamos vieneriems mokslo metams ir tvirtinamos direktoriaus įsakymu.

 112. Neformaliojo švietimo programos vadovas parengia programą, supažindina su ja mokinius, sudaro pageidaujančiųjų lankyti užsiėmimus mokinių sąrašą ir iki rugsėjo 5 d. derina su neformaliojo švietimo ir pagalbos skyriaus vedėja.

 113. Mokinių skaičius neformaliojo švietimo grupėse yra mažiausiai 8 mokiniai. Mokinių grupės sudėtis mokslo metų eigoje gali keistis.

 114. Neformaliojo švietimo užsiėmimus galima vykdyti ne tik mokykloje, bet ir kitose mokiniams patraukliose ir saugiose aplinkose.

 115. Pradedant darbą mokslo metų pradžioje arba keičiantis jo pobūdžiui, neformaliojo švietimo užsiėmimų vadovai privalo organizuoti saugaus darbo ir elgesio instruktažus bei juos įforminti elektroniniame dienyne TAMO.

 116. Neformaliojo švietimo užsiėmimai įrašomi į neformaliojo švietimo tvarkaraštį. Įrašai apie vykdomą veiklą pildomi elektroniniame dienyne TAMO, laikantis dienyno pildymo reikalavimų. Neformaliojo švietimo užsiėmimo trukmė – 45 min.

 117. Mokinių atostogų metu neformaliojo švietimo užsiėmimai nevyksta.

 118. Neformaliojo švietimo programose dalyvaujantys mokiniai registruojami Mokinių registre.

**TRYLIKTASIS SKIRSNIS**

**PRADINIO, PAGRINDINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO, AR ĮVYKIO KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

119. Įgyvendinant ugdymo programas nuotoliniu mokymo proceso organizavimo būdu sinchroniniam ugdymui skiriama ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui per savaitę.

120. Nuotolinis mokymas vykdomas per Microsoft Teams platformą. Šioje platformoje sukurta mokyklos mokytojų ir pagalbos mokiniui specialistų bendradarbiavimo erdvė, kurioje mokytojai gali dalintis veiklomis, kūrybinių užduočių, švietimo pagalbos mokiniams, prevencinės veiklos vykdymo idėjomis.

121. Jei mokykla paskiriama brandos egzaminų centru, brandos egzamino dieną pamokos mokykloje nevyksta. Mokiniams skiriamos savarankiško darbo užduotys atlikti namuose ar organizuojamos edukacinės veiklos ne mokykloje.

**KETURIOLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO UGDYMO PROGRAMOS DALĮ, ORGANIZAVIMAS**

 122. Mokykla priima asmenį, baigusį užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą, mokytis išsiaiškinusi atvykusiojo asmens lūkesčius ir norus mokytis kartu su bendraamžiais.

 123. Informuoja savivaldybės vykdomąją instituciją ir numato atvykusio mokytis asmens tolesnio mokymosi perspektyvą.

 124. Bendradarbiaujant su jų tėvais (globėjais, rūpintojais) aptaria adaptacinio laikotarpio trukmę, švietimo pagalbos poreikį, mokyklos, mokinio ir mokinio tėvų (globėjų, rūpintojų) įsipareigojimus, galimybes sklandžiai įsitraukti į Mokyklos bendruomenės gyvenimą.

 125. Sudaromas individualus mokinio mokymosi planas.

126. Adaptacijos laikotarpiu taikomas tik formuojamasis vertinimas.

127. Skiriamos lietuvių kalbos konsultacijos intensyvesniam lietuvių kalbos mokymuisi.

**III SKYRIUS**

**UGDYMO PROGRAMŲ VYKDYMAS**

**PIRMAS SKIRSNIS**

**PRADINIO UGDYMO PROGRAMOS VYKDYMAS**

 128. 2024-2025 mokslo metais pradinio ugdymo programą sudaro šios ugdymo sritys ir dalykai: dorinis ugdymas (etika ir tikyba), kalbinis ugdymas (lietuvių kalba ir literatūra, pirmoji užsienio kalba), matematinis, gamtamokslinis ir technologinis ugdymas (matematika, gamtos mokslai, technologijos), meninis ugdymas (dailė, muzika, šokis), fizinis ir sveikatos ugdymas (fizinis ugdymas, gyvenimo įgūdžiai, etninė kultūra, informatika).

 129. Dalykų ugdymo turinio įgyvendinimas 1-4 klasėse:

 129.1. **Dorinis ugdymas**. Dorinio ugdymo dalykui skiriama 1 savaitinė pamoka. Vieną iš dorinio ugdymo dalykų: tikybą arba etiką parenka tėvai (globėjai, rūpintojai). Pradinio ugdymo programos mokiniams dorinio ugdymo dalyką galima keisti kiekvienais mokslo metais pagal tėvų (globėjų, rūpintojų) pateiktą prašymą.

 129.2. **Kalbinis ugdymas**:

 129.2.1. **Lietuvių kalba ir literatūra**. Lietuvių kalbos ir literatūros mokymui 1 klasėje skiriamos 8 pamokos per savaitę, 2 – 4 klasėse po 7 pamokas. Mokykloje rūpinamasi raštingumo, ypač skaitymo gebėjimų ugdymu per visų dalykų pamokas. Mokomąsias užduotis mokytojai panaudoja kalbai ir mąstymui ugdyti, kreipiant mokinių dėmesį į kalbos nuoseklumą, logiškumą, planingumą. Mokiniai skatinami savarankiškai, rišliai ir taisyklingai reikšti mintis žodžiu ir raštu per visų dalykų pamokas.

 129.2.2. **Užsienio kalba**. Pirmosios užsienio kalbos mokoma(si) antraisiais–ketvirtaisiais pradinio ugdymo programos metais. Mokykloje nuo antrosios klasės visi moksleiviai mokosi anglų kalbą kaip pirmąją užsienio kalbą. 2–4 klasėse užsienio kalbai mokytis skiriamos 2 savaitinės pamokos.

 129.3. **Matematinis, gamtamokslinis ir technologinis ugdymas**:

 129.3.1. Matematikos mokymui pirmoje klasėje skiriamos 4 savaitinės pamokos. Antroje – ketvirtoje klasėje po 5 pamokas.

 129.3.2. Gamtos mokslams skiriama po 1 pamoką per savaitę. Gamtos mokslų pamokos praplečiamos tyrinėjimo veikla. Pamokos organizuojamos gamtinėje aplinkoje, mokyklos šiltnamyje bei mokykloje įrengtoje „Mažojoje laboratorijoje“. Tai sudaro sąlygas mokiniams ugdytis praktinius gamtamokslinius gebėjimus.

 129.3.3. Technologijų programai įgyvendinti 1 – 4 klasėse skiriama po 1 pamoką per savaitę.

 129.4. **Meninis ugdymas:**

 129.4.1**. Dailės** programos įgyvendinimui visose pradinėse klasėse skiriama po 1 pamoką per savaitę;

 129.4.2. **Muzikos** programos įgyvendinimui visose pradinėse klasėse skiriama po 2 pamokas per savaitę;

 129.4.3. **Šokio/teatro** pasirenkamojo dalyko ugdymo programai įgyvendinti skiriama po 1 pamoką per savaitę. 1c, 2a, 2c klasėse pasirenkamasis dalykas – teatras. 1a, 1b, 2b, 3a, 3b, 3c, 4a, 4b, 4c klasėse pasirenkamasis dalykas– šokis.

 130. Pamokos, skirtos mokinio ugdymosi poreikiams tenkinti pradinio ugdymo programoje naudojamos žemesnių gebėjimų mokinių konsultavimui, didelį mokymosi potencialą turinčių mokinių ugdymui, iš užsienio į pradinio ugdymo programą atvykusiems mokiniams intensyviai mokytis lietuvių kalbos (Metodinės tarybos 2024-06-06 protokolinis nutarimas).

 131**. Integruojamųjų ir prevencinių programų įgyvendinimas**:

131.1. **Informatikos bendroji programa** pradinio ugdymo programoje 1-2 klasėse integruojama į kitus dalykus. Pamokose naudojamos šiuolaikinės skaitmeninės technologijos. Integruotai per visų dalykų pamokas mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje. 3-4 klasėse informatikos programai įgyvendinti skiriama 1 pamoka per savaitę iš mokinių ugdymosi poreikiams skirtų valandų. Pradinio ugdymo programos mokinių informatinis mąstymas ugdomas ir neformaliojo švietimo užsiėmimuose.

 131.2. **Gyvenimo įgūdžių bendroji prog**rama 1–4 klasėse įgyvendinama integruojant į kitus pradinio ugdymo dalykus.

 131.3. **Etninės kultūros bendroji programa** 1 – 4 klasėse įgyvendinama integruojant į kitus pradinio ugdymo dalykus.

132. **Ugdymas karjerai 1-4 kl.**  Karjeros kompetencijų ugdymas integruojamas į dalykų programos turinį. Planuojant ir organizuojant ugdymą karjerai klasėje, vykdomi projektai, padedantys mokiniams pažinti save, apibendrinti įgytas žinias ir planuoti jų panaudojimo galimybes, išbandyti naujus karjeros gebėjimus, modeliuoti ir imituoti situacijas. Lygiagrečiai, 5 val. per metus 1-4 klasėse karjeros ugdymo specialistas kartu su klasės mokytojais, pagalbos specialistais, tėvais, globėjais, rūpintojais, socialiniais partneriais organizuoja ir vykdo veiklas:

1. profesinio veiklinimo patirtinius vizitus (įmonėse, įstaigose ir kt.), per kuriuos mokiniai susipažįsta su tam tikra profesija ar veiklos sritimi ir pats išbando bent kelis svarbius profesijos ar veiklos aspektus;

2. teminius užsiėmimus su praktinėmis užduotimis , susijusius su savęs pažinimo ir karjeros galimybių pažinimo temomis;

3. užsiėmimus skirtus karjeros kompetencijas ugdantiems žaidimams.

**ANTRAS SKIRSNIS**

**PAGRINDINIO UGDYMO PROGRAMOS VYKDYMAS**

 133. 2024-2025 mokslo metais pagrindinio ugdymo programą sudaro šios ugdymo sritys ir dalykai: dorinis ugdymas (etika arba tikyba), kalbinis ugdymas (lietuvių kalba ir literatūra, užsienio kalba pirmoji ir antroji), matematinis, gamtamokslinis ir technologinis ugdymas (matematika, informatika, gamtos mokslai, biologija, chemija, fizika, technologijos), visuomeninis ugdymas (istorija, geografija, ekonomika ir verslumas, pilietiškumo pagrindai), meninis ugdymas (dailė, muzika), fizinis ir sveikatos ugdymas (fizinis ugdymas, gyvenimo įgūdžiai, socialinė-pilietinė veikla).

 134. **Dorinis ugdymas.** Mokiniui iki 14 metų vieną iš dorinio ugdymo dalykų: tikybą arba etiką parenka tėvai (globėjai, rūpintojai). Nuo 14 metų dorinio ugdymo dalyką mokinys renkasi pats. Siekiant užtikrinti mokymosi tęstinumą ir nuoseklumą, pagrindinio ugdymo programos mokiniams etiką arba tikybą rekomenduojama rinktis dvejiems metams (5–6, 7–8, 9–10 klasėms), tačiau pateikus prašymą galima keisti ir kiekvienais mokslo metais. Pagal pasirinktą tikybos arba etikos dalyką formuojamos atskiros grupės.

 135. **Kalbinis ugdymas:**

 135.1. **Lietuvių kalba ir literatūra.** Mokykloje rūpinamasi raštingumo, ypač skaitymo gebėjimų ugdymu per visų dalykų pamokas. Mokomąsias užduotis mokytojai panaudoja kalbai ir mąstymui ugdyti, kreipiant mokinių dėmesį į kalbos nuoseklumą, logiškumą, planingumą. Mokiniai skatinami savarankiškai, rišliai ir taisyklingai reikšti mintis žodžiu ir raštu per visų dalykų pamokas.

135.2. **Užsienio kalbos:**

135.2.1. Pirmoji užsienio kalba.

Pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos. Visi mokiniai mokosi anglų kalbą kaip pirmąją užsienio kalbą. 5 klasėje atsižvelgus į tėvų prašymus ir dalyko mokytojo rekomendacijas mokiniai pradeda mokytis aukštus pasiekimus turinčių mokinių anglų kalbos grupėje. 5–8 klasių mokiniams besimokantiems šiose grupėse skiriama po 1 papildomą pamoką per savaitę iš mokinių poreikiams tenkinti skirtų valandų. Keisti anglų kalbos mokymo grupę mokinys gali po pirmojo pusmečio ir pateikus tėvų (globėjų, rūpintojų) prašymą. Norėdamas pradėti mokytis aukštus pasiekimus turinčių mokinių mokymosi grupėje, mokinys turi parašyti diagnostinį testą ir gauti dalyko mokytojo rekomendaciją, taip pat pateikti tėvų (globėjų, rūpintojų) prašymą. Keisti anglų kalbos mokymo grupę mokinys gali po pirmojo pusmečio ir pateikus tėvų (globėjų, rūpintojų) prašymą. Norėdamas pradėti mokytis aukštus pasiekimus turinčių mokinių mokymosi grupėje, mokinys turi parašyti diagnostinį testą ir gauti dalyko mokytojo rekomendaciją, taip pat pateikti tėvų (globėjų, rūpintojų) prašymą. Pasibaigus pusmečiui grupę leidžiama pakeisti, jei išlieka laikinojoje grupėje numatytas minimalus mokinių skaičius.

  135.2.2. Antroji užsienio kalba.

Antrosios užsienio kalbos mokiniai mokosi nuo 6 klasės. Mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą. Mokykloje mokiniams siūloma rinktis antrąją užsienio kalbą – prancūzų arba vokiečių. Klasėje atskiros prancūzų ar vokiečių kalbos mokymosi grupės sudaromos, jei pageidauja mokytis ne mažiau kaip 8 mokiniai. Nuo 2024 m. rugsėjo 1 d. 6, 7 klasėse mokoma prancūzų ir vokiečių kalbų. Rusų kalbos mokymas tęsiamas 8, 9, 10 klasėse.

 135.3. Keisti užsienio kalbą, nebaigus pagrindinio ugdymo programos, galima tik tokiu atveju:

 135.3.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

 135.3.2. jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus. Užsienio kalbai mokytis gali būti skiriama papildoma pamoka, panaudojant ugdymo poreikiams ir mokymosi pagalbai skirtas pamokas;

 135.4. iš užsienio atvykę mokiniai gimtosios kalbos gali mokytis kaip antrosios užsienio kalbos, jei mokykla turi galimybę šios kalbos mokyti.

136. **Gamtos mokslai:**

 136.1. 5-6 klasėse dalykui „Gamtos mokslai“ skiriama 0,5 val. iš poreikiams įgyvendinti skirtų valandų eksperimentinei ir praktinei veiklai mokyklos laboratorijoje. Siekiama, kad eksperimentinei ir praktinei veiklai būtų skiriama ne mažiau nei 30 proc. ugdymo turinio įgyvendinimo laiko;

 136.2. 7–8 klasėse mokoma atskirų gamtos mokslų dalykų – biologijos, chemijos, fizikos;

 136.3. 7 klasėse skiriama 1 pamoka fizikos dalykui. Iš mokinių poreikiams tenkinti skirtų valandų klasei skiriama 0,5 val. eksperimentinei ir praktinei veiklai;

 136.4. 7-10 klasėse gamtos mokslų pamokose eksperimentinei ir praktinei veiklai skiriama ne mažiau nei 30 proc. ugdymo turinio įgyvendinimo laiko. Ši veikla vyksta mokyklos gamtos mokslų laboratorijose.

 137. **Socialinis ugdymas:**

 Integruoto turinio pilietiškumo ir gynybos įgūdžių formavimo veikla įgyvendinama 9 klasės mokiniams. Integruotą ugdymo veiklą vykdo mokykla kartu su Lietuvos šaulių sąjunga – šias veiklas mokykloje įgyvendina mokytojas, Lietuvos šaulių sąjungos atstovas. Integruotai ugdymo veiklai įgyvendinti skiriamos 3 ugdymo dienos po 6 valandas pagrečiui per mokslo metus.

 138**. Technologijos:**

 138.1. 5–8 klasių mokiniai mokosi proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms.

 138.2.9 klasėse technologijų pagrindinio ugdymo programos antroji dalis vykdoma profesinio mokymo įstaigoje – Kauno informacinių technologijų mokykloje. Jos parengtoje technologijų programoje numatyti pirminio profesinio mokymo programų moduliuose kompetencijų pasiekimą iliustruojantys mokymosi rezultatai. Mokinys, kuris pasirenka mokytis pagal pagrindinio ugdymo programos antrąją dalį ir kartu pagal formaliojo profesinio mokymo programos modulį, nesimoko technologijų dalyko.

 139. **Fizinis ugdymas:**

 139.1. 5–8 klasėse vyksta trys fizinio ugdymo pamokos per savaitę. Nuo 5 klasės mokiniai gali rinktis tikslinį fizinį ugdymą, kai mokiniai renkasi vieną iš pasiūlytų sporto pakraipų. Iš tikslinį fizinį ugdymą pasirinkusių mokinių formuojamos atskiros sporto klasės, jose įgyvendinamos futbolo, rankinio, karatė sporto šakų programos. 2024–2025 mokslo metais 5d, 6d, 7d, 8d klasėse vykdomas integruotas fizinis ugdymas su pasirinkta sporto šakos pakraipa, vyksta 4 pamokos per savaitę. Klasės dalinamos į tris pogrupius, pamokos metu dirba trys mokytojai.

 139.2. specialiajai medicininei fizinio pajėgumo grupei priklausantys mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą.

 139.3. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

 139.4. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos: stalo žaidimai, šaškės, šachmatai, socialinė veikla. Mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, taip pat siūlomos panašios veiklos.

 140. **Matematika.**  Matematikos pasiekimams gerinti skiriamos konsultacijos 5, 6, 7, 8 klasėse. 9 klasėse skiriama tikslinė konsultacija mokiniams, NMPP nepasiekusiems patenkinamo lygio. Tikslinė konsultacija pasirengti PUPP skiriama 10 klasėje.

 141. **Projektinė veikla**. Mokykla sudaro mokiniams galimybes atlikti projektines veiklas:

 141.1. 5–8 klasėse organizuojamos vadovaujantis mokyklos projektinių veiklų įgyvendinimo ir vertinimo sistema:

 141.2. Integruotai projektinei veiklai vykdyti 5–8 kl. mokiniams skiriamos netradicinio ugdymo dienos:

|  |  |  |
| --- | --- | --- |
| Data | Tema | Paskirtis |
| 2024 m. spalio 25 d. | Ugdomojo projekto I tema | STEAM veiklos. Integruotas kompetencijų ugdymas |
| 2025 m. vasario 14 d. | Ugdomojo projekto II tema | Informacinio raštingumo, švietimo nacionalinio saugumo klausimais ugdymas. Integruotas kompetencijų ugdymas |
| 2025 m. birželio 17 d. | Ugdomojo projekto III tema | Mokinių tiriamoji veikla. Integruotas kompetencijų ugdymas |
| 2025 m. birželio 18 d. | Ugdomojo projekto IV tema | Mokinių tiriamosios veiklos apibendrinimas ir rezultatų pateikimas. Integruotas kompetencijų ugdymas |

 141.3. 9, 10 klasių mokiniai atlieka mokslo metų trukmės projektinį darbą. Projektiniam darbui atlikti skiriama 37 valandos, panaudojant mokinio poreikiams tenkinti ir mokymosi pagalbai teikti ir neformaliojo vaikų švietimo valandas.

142. **Integruojamųjų ir prevencinių programų įgyvendinimas.**

 142.1. Etninės kultūros bendroji programa 5–10 klasėse įgyvendinama integruojant temas į kitus dalykus.

 142.2. Ugdymo karjerai programos įgyvendinimą koordinuoja atitinkamus mokymus išklausęs mokytojas. Klasių vadovai organizuoja mokiniams renginius, suderintus su profesinio orientavimo veiklomis.

 142.3. Mokykloje vykdomos socialines ir emocines kompetencijas ugdančios prevencinės programos:

 5–8 klasėse programa LIONS QUEST „Paauglystės kryžkelės“;

 9–10 klasėse programa LIONS QUEST „Raktai į sėkmę“.

143**.** **Socialinės-pilietinės veiklos organizavimas**:

 143.1. socialinė-pilietinė veikla privaloma visiems 5–10 klasių mokiniams. Jai skiriama ne mažiau kaip 20 valandų per mokslo metus.

 143.2. mokinių vykdytą veiklą klasės elektroninio dienyno modulyje „Socialinė-pilietinė veikla“ fiksuoja klasių vadovai ir socialinei pilietinei veiklai vadovavę dalykų mokytojai.

**IV SKYRIUS**

**BAIGIAMOSIOS NUOSTATOS**

1. Mokyklos ugdymo plano prieduose pateikiama:

 1.1. Pamokų paskirstymas 1 – 4 klasėse 2024 – 2025 m. m. (priedas Nr.1)

 1.2. Pamokų paskirstymas 5 – 10 klasėse 2024 – 2025 m. m. (priedas Nr. 2)

 1.3. Pagalbos skyriaus specialistų organizuojamų veiklų planas (priedas Nr.3)

1.4. 1 – 4 klasių dalijimas į grupes (priedas Nr. 4)

1.5. 2023-2024 m.m. mokinių NMPP ir PUPP rezultatų analizė (priedas Nr.5)

Priedas Nr. 1

**PAMOKŲ PASKIRSTYMAS 1 – 4 KLASĖSE** (pagal BUP 78.2) **2024–2025 m. m.**

|  |  |  |  |  |  |  |
| --- | --- | --- | --- | --- | --- | --- |
| Dalykai | Pirma klasė | Antra klasė | Trečia klasė | Ketvirta klasė | Klasei pagal BUP**/** | Dalinimui į grupes |
| A21 | B19 | C17 | A25 | B25 | C25 | A24 | B23 | C22 | A24 | B23 |  C23 |
| Dorinis ugdymas | 1/1 | 1/1 | 1 | 1/1 | 1/1 | 1/1 | 1/1 | 1/1 | 1 | 1/1 | 1/1 | 1 | 12 | 9 |
| Lietuvių kalba | 8 | 8 | 8 | 7 | 7 | 7 | 7 | 7 | 7 | 7 | 7 | 7 | 87 |  |
| Anglų kalba | - | - | - | 2/2 | 2/2 | 2/2 | 2/2 | 2/2 | 2/2 | 2/2 | 2/2 | 2/2 | 18 | 18 |
| Matematika | 4 | 4 | 4 | 5 | 5 | 5 | 5 | 5 | 5 | 5 | 5 | 5 | 57 |  |
| Gamtos mokslai | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |  |
| Visuomeninis ugdymas | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |  |
| Dailė  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |  |
| Technologijos | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |  |
| Muzika | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 24 |  |
| Šokis | 1 | 1 |  |  | 1 |  | 1 | 1 | 1 | 1 | 1 | 1 | 9 |  |
| Teatras |  |  | 1 | 1 |  | 1 |  |  |  |  |  |  | 3 |  |
| Fizinis ugdymas | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 36 |  |
| Iš viso privalomų pamokų skaičius per savaitę/mokslo metus | 23 | 23 | 23 | 25 | 25 | 25 | 25 | 25 | 25 | 25 | 25 | 25 | **294** | **27** |

PAMOKOS, SKIRIAMOS MOKINIŲ UGDYMOSI POREIKIAMS TENKINTI

**1 – 4 KLASĖSE** (pagal BUP 78.2) **2024–2025 m. m.**

|  |  |  |  |  |  |
| --- | --- | --- | --- | --- | --- |
| Veikla | 1kl. | 2 kl. | 3 kl. | 4 kl.  | Panaudota val. |
| Konsultacija didelį mokymosi potencialą turintiems mokiniams |  |  |  | 2 | 2 |
| Informatikos integruojamajai programai įgyvendinti |  |  | 6 | 6 |
| Konsultacija žemesnių gebėjimų mokiniams |  | 1 | 1 | 1 | 3 |
| Konsultacija iš užsienio į pradinio ugdymo programą atvykusiems mokiniams mokytis lietuvių kalbos | 1 |  |  |  | 1 |
|  | 1 | 1 | 4 | 6 | 12 |
| Pagal BUP mokinių ugdymosi poreikiams tenkinti | 12 |  |
| Pagal BUP skirta neformaliajam švietimui | 24 |  |
| Panaudota valandų 1-4 kl. mokinių neformaliajam švietimui |  |  |  |  |  |

 Priedas Nr. 3

**PAGALBOS SKYRIAUS ORGANIZUOJAMOS MINĖTINOS DIENOS MOKYKLOS BENDRUOMENEI**

2024 – 2025 m. m.

|  |  |  |  |
| --- | --- | --- | --- |
| **Minėtinos dienos** | **Laikas**  | **Klasės** | **Mėnesis** |
| **1** | **2** | **3** | **4** | **5** | **6** | **7** | **8** | **9** | **10** |
| Savižudybių prevencijos diena | Pertrauka |  |  |  |  | x | x | x | x | x | x | Rugsėjo 2 savaitė |
| Judumo savaitė | Pertrauka | x | x | x | x | x | x | x | x | x | x | Rugsėjo 3 savaitė |
| Diena be automobilio | Pertrauka | x | x | x | x | x | x | x | x | x | x | Rugsėjo 3 savaitė |
| Disleksijos pažinimo savaitė | 1 pamoka | x | x | x | x | x | x | x | x | x | x | Spalio 1 savaitė |
| Šypsenos diena | Pertrauka | x | x | x | x | x | x | x | x | x | x | Spalio 2 savaitė |
| Psichinės sveikatos diena | Pertrauka | x | x | x | x | x | x | x | x | x | x | Spalio 2 savaitė |
| Sveikos mitybos diena | 1 pamoka | x | x | x | x | x | x | x | x | x | x | Lapkričio 2 savaitė |
| Tolerancijos diena | 1 pamoka | x | x | x | x | x | x | x | x | x | x | Lapkričio 3 savaitė |
| AIDS diena | Pertrauka |  |  |  |  | x | x | x | x | x | x | Gruodžio 1 savaitė |
| Labdaros mugė | 1 pamoka | x | x | x | x | x | x | x | x | x | x | Gruodžio 2 savaitė |
| Apkabinimų diena | Pertrauka | x | x | x | x | x | x | x | x | x | x | Sausio 4 savaitė |
| Miego diena | 1 pamoka | x | x | x | x | x | x | x | x | x | x | Kovo 3 savaitė |
| Akcija „Aš+Tu=Mes” | Pertrauka | x | x | x | x | x | x | x | x | x | x | Kovas |
| Dauno sindromo diena | Pertrauka | x | x | x | x | x | x | x | x | x | x | Kovo 4 savaitė |
| Pasaulinė vandens diena | Pertrauka | x | x | x | x | x | x | x | x | x | x | Kovo 4 savaitė |
| Autizmo supratimo diena | Pertrauka | x | x | x | x | x | x | x | x | x | x | Balandžio 1 savaitė |
| Džinsų diena kovai prieš seksualinį smurtą | Pertrauka |  |  |  |  | x | x | x | x | x | x | Balandžio 4 savaitė |
| Šokio diena | Pertrauka | x | x | x | x | x | x | x | x | x | x | Balandžio 5 savaitė |
| Vaikų diena | Pertrauka | x | x | x | x | x | x | x | x | x | x | Gegužės 3 savaitė |
| Diena be tabako | Pertrauka | x | x | x | x | x | x | x | x | x | x | Gegužės 5 savaitė |

Priedas Nr.4

**DALIJIMAS Į GRUPES 1-4 KLASĖSE 2024 – 2025 M.M.**

|  |  |  |  |
| --- | --- | --- | --- |
| Klasė | Mokinių skaičius | **Dorinis ugdymas** | Valandos dalinimui į grupes |
| Etika | Tikyba |
| Mokytoja | Mokinių skaičius | Mokytoja | Mokinių skaičius |
| 1a | 21 | R. Stonkienė | 8 | D. Bajarūnienė | 13 | 1 |
| 1b | 19 | A. Gudžiūnienė | 8 | 11 | 1 |
| 1c | 19 | 4 | 15 | - |
| 2a | 25 | R. Jackūnienė | 8 | 17 | 1 |
| 2b | 25 | I. Špokevičienė | 12 | 13 | 1 |
| 2c | 25 | D. Tamulėnaitė | 11 | 14 | 1 |
| 3a | 24 | A.Varkauskaitė-Paliulienė | 16 | 8 | 1 |
| 3b | 23 | N. Motiejūnienė | 10 | 13 | 1 |
| 3c | 22 | 3 | 19 | - |
| 4a | 24 | M. Čėplienė  | 16 | 8 | 1 |
| 4b | 23 | S. Greičiuvienė | 9 | 14 | 1 |
| 4c | 22 | - | - | A.Leonavičienė  | 22 | - |
|  | 9 |

**I-oji užsienio kalba (anglų kalba)**

|  |  |  |  |
| --- | --- | --- | --- |
| Klasė  |  | Anglų kalba  | Valandos dalinimui į grupes |
| mokinių skaičius | V. VitkevičienėMokinių skaičius | D. GvazdauskienėMokinių skaičius |
| 2a | 25 | 12 | 13 | 2 |
| 2b | 25 | 12 | 13 | 2 |
| 2c | 25 | 12 | 13 | 2 |
| 3a | 24 | 12 | 12 | 2 |
| 3b | 23 | 11 | 12 | 2 |
| 3c | 22 | 11 | 11 | 2 |
| 4a | 24 | 12 | 12 | 2 |
| 4b | 23 | 12 | 11 | 2 |
| 4c | 22 | 10 | 12 | 2 |
| Iš viso | 18 |